El Casal Jove busca ajuda per aconseguir un bosc al Riu Palància
28 de gener 2022

![](/media/s4xjk5kd/c_palanciamini.jpg?width=850&height=566.9886363636364)

Els grups de participació del Casal Jove DINAKIDS, HRjove, Corresponsals i HeBe, compromesos en la lluita contra el canvi climàtic, continuen la seua proposta de reforestació del Riu Palància.

Es tracta d’una iniciativa que va començar amb la reforestació en la ribera davant de l'Hospital de Sagunt i que enguany s'expandix i continua per tot el Riu Palància, per tal d'aconseguir un bosc en la ribera del nostre Riu.

Qualsevol persona compromesa amb l'activitat i que estiga interessada en participar podrà apuntar-se en la plataforma [www.notikumi.com](http://www.notikumi.com) de l'1 al 10 de febrer. S'oferiran 500 plantes per a custodiar que es podran recollir de l'11 al 19 de febrer al Casal Jove del Port de Sagunt (C/ Vent de Marinada s/n) de dilluns a dissabte de 9 a 20.30 h.

Amb les indicacions que l´alumnat dels Cicles Mitjà d´Aprofitaments Forestals i Superior de Gestió Forestal de l´IES Alto Palància de Sogorb ens ha proporcionat, les plantes s'han de cuidar a casa fins el diumenge 10 d'abril. Este mateix dia s'organitzarà una jornada festiva de reforestació on es plantaran les plantes al Riu Palància, a l’altura de l'Hospital de Sagunt, i on es podrà gaudir de diferents tallers, jocs i música, de 10 a 13 hores.

Si estàs interessat a participar recorda que la inscripció per la custòdia de la planta serà de l'1 al 10 de febrer a través de la plataforma [www.notikumi.com](http://www.notikumi.com). I si vols saber mes, pots contactar al 96 268 34 39 o escriure a joventut@aytosagunto.es

![](/media/pk5cydzf/c_palanciacartel.jpg?width=587&height=829)

*   [](http://www.facebook.com/sharer.php?u=https://aytosagunto.es/va/actualitat/el-casal-jove-busca-ajuda-per-aconseguir-un-bosc-al-riu-palancia/ "Facebook")
*   [](http://twitter.com/share?url=https://aytosagunto.es/va/actualitat/el-casal-jove-busca-ajuda-per-aconseguir-un-bosc-al-riu-palancia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-casal-jove-busca-ajuda-per-aconseguir-un-bosc-al-riu-palancia/ "Linked In")
*   [](mailto:?body=https://aytosagunto.es/va/actualitat/el-casal-jove-busca-ajuda-per-aconseguir-un-bosc-al-riu-palancia/)